મહારાષ્ટ્રમાં નવ દિવસ માતા દુર્ગાને સમર્પિત રહે છે અને દસમા દિવસે માતા સરસ્વતીની પૂજા થાય છે. આ દિવસે સ્કૂલ જનારાં બાળકો તેમના અભ્યાસમાં માના આશીર્વાદ મેળવવા માટે સરસ્વતીનાં તાંત્રિક ચિહ્નોની પૂજા કરે છે. કોઈ પણ કાર્યનો પ્રારંભ કરવા માટે, ખાસ કરીને વિદ્યા શરૂ કરવા માટે આ દિવસ શુભ માનવામાં આવે છે. મહારાષ્ટ્રના લોકો આ દિવસને લગ્ન, ગૃહપ્રવેશ અને નવું ઘર ખરીદવાનું શુભ મુહૂર્ત સમજે છે.